#### ՍՊԻՏԱԿ ՀԱՄԱՅՆՔԻ ՂԵԿԱՎԱՐ ԳԱԳԻԿ ՍԱՀԱԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԻՏԱՍԱՐԴՈՒԹՅԱՆ ՄԻՋԱԶԳԱՅԻՆ ՕՐՎԱ ԿԱՊԱԿՑՈՒԹՅԱՄԲ

Սիրելի երիտասարդներ,

Սիրով շնորհավորում եմ բոլորիդ այս պայծառ տոնի՝ երիտասարդության միջազգային օրվա կապակցությամբ, մաղթում եմ հաստատուն կամք, ամենանվիրական երազանքների և իղձերի իրականացում, նորանոր ձեռքբերումներ ու բարձունքների հաղթահարում, հաջողություններ և համարձակ նախաձեռնություններ՝ ի շահ մեր սիրելի քաղաքի ու հանրապետության։

Բոլոր ժամանակներում հիմնականում երիտասարդությունն է եղել հասարակության զարգացման շարժիչ ուժն ու այսօր էլ, երկրում տեղի ունեցած վերջին քաղաքական իրադարձությունների վառ ապացույցն էր հենց ձեր համախմբվածությունն ու միասնականությունը։

Ձեր դերն անչափ կարևոր է մեր ժամանակաշրջանում, դուք այն ուժն եք, որն ունակ է արագ արձագանքել ցանկացած մարտահրավերի:

Հենց ձեր շնորհիվ է, որ այսօր արդեն կարող ենք վստահ լինել մեր հայրենիքի հարատևության և ապագայի նկատմամբ: Ձեր շնորհիվ մենք վաղը կունենանք մեր երազած հզոր Հայաստանը:

Մեկ անգամ ևս ի սրտե շնորհավորում եմ բոլորիդ և մաղթում հաջողություններ և ամենայն բարիք։